Ralo de Lord Howe

La Ralo de Lord Howe (Hypotaenidia sylvestris) estas specio de birdoj de la familio Raledoj kaj genro Hypotaenidia. Ĝi estas malgranda, neflugkapabla, surterema birdo endemia de la Insulo Lord Howe.

Aspekto
Tiu ralo estas malgranda olivecbruna birdo, kun mallonga vosto kaj iom subenkurba beko, kio estas malkutima trajto en la genro. La flugiloj estas kaŝtankoloraj kun pli malhelaj strioj. La okuloj havas ruĝajn irisojn.

Ekologio
La specio vivas en subtropikaj arbaroj, kie manĝas tervermojn, krustulojn, fruktojn, kaj foje predas la ovojn de pufinoj kaj petreloj.

Tiuj raloj pariĝas porvive kaj kutime estas laŭ paroj. Ili estas teritoriemaj kaj aperas el la arbara subkreskaĵaro por esplori la devenon de nekutimaj bruoj. Pariĝinta paro defendas areon de proksimume tri hektaroj, kaj la idoj estas elpelitaj el tiu areo post kreskiĝo. La populacio de birdoj estas tiel limigita al la kvanto de disponebla teritorio.

Referencoj

Kategorio:Raledoj
Kategorio:Birdoj de Oceanio